за представителна, беше възможно да се определи надеждна стойност CIF на границата на ЕС, както и да се направят точни изчисления на подбиването и занижаването на цените. Накрая, конкретният брой включени в извадката от производители от Съюза дружества е без значение за подбора на извадката от производители износители. Комисията не е задължена да избира еднакъв брой дружества и от двете страни, а подборът на извадката е ограничен именно за да позволи на Комисията да разследва разумен брой дружества в рамките на сроковете за приключване на разследването. Поради това доводите на тази група бяха отхвърлени.
 (66)
 Друга група от производители износители заяви, че следва да бъде включена в извадката, тъй като цялата група се състои от множество производители и търговци в Китай и в Съюза, притежаващи значителен производствен капацитет и капацитет за извършване на доставки, които оказват влияние върху вътрешния им пазар и пазара на Съюза.
 (67)
 Добавянето на тази група от производители износители към извадката обаче би довело до значителна допълнителна тежест при разследването, без да променя значително степента на представителност на предложената извадка. Освен това имаше други производители износители с по-големи обеми на износа от въпросната група дружества, които предоставиха информация във връзка с подбора на извадката. Като се има предвид, че подборът на извадката беше извършен въз основа на обема на износа за Съюза, както е посочено в съображение 63, включването на тази група от производители износители в извадката не беше обосновано. Поради това изложеният довод беше отхвърлен.
 (68)
 Трети производител износител заяви, че всички включени в извадката дружества са производители на болтове и че поради това предложената извадка не е представителна за китайските производители на винтове. Като производител на винтове това дружество поиска да бъде включено в извадката. Освен това то заяви, че констатациите следва да бъдат направени отделно за двата вида на продукта, т.е. винтове, от една страна, и болтове, от друга страна.
 (69)
 Тези опасения бяха повторени от CCCME, която заяви, че извадката не е представителна по отношение на обема и по отношение на обхванатите видове на продукта.
 (70)
 Както е обяснено в съображение 63, подборът за извадката беше направен въз основа на най-големия обем на износа за Съюза, докато произвежданите от включените дружества конкретни видове на продукта не бяха критерий. Както е посочено в съображение 110, всички видове скрепителни елементи се считат като един продукт за целите на настоящото разследване. Както е посочено в съображение 398, поради това не бе обосновано представянето на отделни констатации за отделните видове на продукта. Освен това производителят износител не предостави доказателства в подкрепа на твърдението си, че констатациите следва да се правят поотделно за болтовете, от една страна, и за винтовете, от друга страна. Накрая, имаше други оказали съдействие производители износители с по-голям обем на износа от съответния производител износител, които предоставиха информация във връзка с подбора на извадката, и поради това включването на последния в извадката не беше обосновано. Поради това доводите на този производител износител бяха отхвърлени.
 (71)
 Накрая, EIFI заяви, че един от включените в извадката производители износители следва да бъде отстранен от нея, тъй